CELEX: 62006CA0308
Language: sk
Date: 2008-06-03 00:00:00
Title: Vec C-308/06: Rozsudok Súdneho dvora (veľká komora) z  3. júna 2008 (návrh na začatie prejudiciálneho konania, ktorý podal High Court of Justice – England & Wales, The Queen's Bench Division – Administrative Court – Spojené kráľovstvo) – The Queen, The International Association of Independent Tanker Owners (Intertanko), The International Association of Dry Cargo Shipowners (Intercargo), The Greek Shipping Co-operation Committee, Lloyd's Register, The International Salvage Union/Secretary of State for Transport (Námorná doprava — Znečistenie spôsobené plavidlami — Smernica 2005/35/ES — Platnosť — Dohovor z Montego Bay — Dohovor Marpol 73/78 — Právne účinky — Možnosť odvolávania sa — Závažná nedbanlivosť — Zásada právnej istoty)

19.7.2008   
            
            
               SK
            
            
               Úradný vestník Európskej únie
            
            
               C 183/2
            
         Rozsudok Súdneho dvora (veľká komora) z 3. júna 2008 (návrh na začatie prejudiciálneho konania, ktorý podal High Court of Justice – England & Wales, The Queen's Bench Division – Administrative Court – Spojené kráľovstvo) – The Queen, The International Association of Independent Tanker Owners (Intertanko), The International Association of Dry Cargo Shipowners (Intercargo), The Greek Shipping Co-operation Committee, Lloyd's Register, The International Salvage Union/Secretary of State for Transport
   (Vec C-308/06) (1)
   
   (Námorná doprava - Znečistenie spôsobené plavidlami - Smernica 2005/35/ES - Platnosť - Dohovor z Montego Bay - Dohovor Marpol 73/78 - Právne účinky - Možnosť odvolávania sa - Závažná nedbanlivosť - Zásada právnej istoty)
   (2008/C 183/03)
   Jazyk konania: angličtina
   Vnútroštátny súd, ktorý podal návrh na začatie prejudiciálneho konania
   High Court of Justice (England & Wales), Queen's Bench Division (Administrative Court)
   Účastníci konania pred vnútroštátnym súdom
   
      Žalobcovia: The Queen, The International Association of Independent Tanker Owners (Intertanko), The International Association of Dry Cargo Shipowners (Intercargo), The Greek Shipping Co-operation Committee, Lloyd's Register, The International Salvage Union
   
      Žalovaný: Secretary of State for Transport
   Predmet veci
   Návrh na začatie prejudiciálneho konania – High Court of Justice (England & Wales), Queen's Bench Division (Administrative Court) – Platnosť článkov 4 a 5 ods. 1 a 2 smernice Európskeho parlamentu a Rady 2005/35/ES zo 7. septembra 2005 o znečisťovaní mora z lodí a o zavedení sankcií za porušenia (Ú. v. EÚ L 255, s. 11) – Ustanovenia práva Spoločenstva, ktoré majú za účinok obmedzenie určitých výnimiek obsiahnutých v medzinárodnom dohovore (Medzinárodný dohovor o zabránení znečisťovania z lodí „MARPOL“) – Ustanovenia určujúce trestné sankcie v prípadoch, v ktorých medzinárodný dohovor [Dohovor Spojených národov o morskom práve (UNCLOS)] tieto sankcie neurčuje
   Výrok rozsudku
   
               1.
            
            
               Platnosť smernice Európskeho parlamentu a Rady 2005/35/ES zo 7. septembra 2005 o znečisťovaní mora z lodí a o zavedení sankcií za porušenia nemôže byť posudzovaná:
               
                           —
                        
                        
                           ani vzhľadom na Medzinárodný dohovor o zabránení znečisťovania z lodí, podpísaný v Londýne 2. novembra 1973, zmenený a doplnený protokolom zo 17. februára 1978,
                        
                     
                           —
                        
                        
                           ani vzhľadom na Dohovor Organizácie spojených národov o morskom práve, podpísaný v Montego Bay 10. decembra 1982.
                        
                     
         
               2.
            
            
               Skúmanie štvrtej otázky neodhalilo žiadnu skutočnosť spôsobilú ovplyvniť platnosť článku 4 smernice 2005/35 vzhľadom na všeobecnú zásadu právnej istoty.
            
         
      (1)  Ú. v. EÚ C 261, 28.10.2006.